”Koulun tehtävä ei ole viihdyttää” – OAJ:n Luukkainen on huolissaan pojista, joita ei kiinnosta ponnistelu

Erityisopetus on saatava laajasti myös lukioihin, vaatii opetusalan ammattijärjestö.

Lapsuudenkotiinsa jäävien nuorten miesten määrä lisääntyy tulevaisuudessa, ennakoi Opetusalan ammattijärjestön OAJ:n puheenjohtaja Olli Luukkainen.

”Koska oppilaitosverkko jatkuvasti harvenee, eikä kaikilla ole valmiiksi vahvoja elämänhallinnan taitoja muuttaa opiskelemaan, yhä useampi voi jäädä kotiin. Tällä hetkellä 15 prosenttia nuorista ei suorita toisen asteen tutkintoa ikinä, ja tässä ryhmässä pojat korostuvat”, Luukkainen sanoo.